title: Komisijas Direktīva 2003/112/EK (2003. gada 1. decembris) ar ko groza Padomes Direktīvu 91/414/EEK, kurā iekļauj aktīvo vielu parakvātuDokuments attiecas uz EEZ

text:
Avis juridique important

|

32003L0112

Official Journal L 321 , 06/12/2003 P. 0032 - 0035

KOMISIJAS DIREKTĪVA 2003/112/EK(2003. gada 1. decembris)ar ko groza Padomes Direktīvu 91/414/EEK, kurā iekļauj aktīvo vielu parakvātu(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū[1], kurā jaunākie grozījumi izdarīti ar Komisijas Direktīvu 2003/84/EK[2], un jo īpaši tās 6. panta 1. punktu,tā kā:(1) Komisijas 1992. gada 11. decembra Regula (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū[3], kurā jaunākie grozījumi izdarīti ar Regulu (EK) Nr. 2266/2000[4], ar ko nosaka sarakstu par aktīvajām vielām, kas ir augu aizsardzības līdzekļos, kuri jānovērtē attiecībā uz to iespējamo iekļaušanu Direktīvas 91/414/EEK I pielikumā. Šajā sarakstā ir parakvāts.(2) Saskaņā ar Regulas (EEK) Nr. 3600/92 noteikumiem parakvāta iedarbība uz cilvēka veselību un vidi ir novērtēta attiecībā uz vairākiem izmantošanas veidiem, ko piedāvājuši iesniedzēji. Saskaņā ar Komisijas 1994. gada 27. aprīļa Regulu (EK) Nr. 933/94, ar ko nosaka aktīvās vielas augu aizsardzības līdzekļu sastāvā un izrauga ziņotājas dalībvalstis, lai īstenotu Komisijas Regulu Nr. 3600/92[5], kurā jaunākie grozījumi izdarīti ar Regulu Nr. 2230/95[6], par ziņotāju dalībvalsti ir izraudzīta Apvienotā Karaliste. Saskaņā ar Regulas (EEK) Nr. 3600/92 7. panta 1. punkta c) apakšpunktu 1996. gada 31. oktobrī Apvienotā Karaliste iesniegusi Komisijai attiecīgos novērtējumu pārskatus un ieteikumus.(3) Dalībvalstis un Komisija Pastāvīgajā pārtikas aprites un dzīvnieku veselības komitejā ir pārskatījušas šo novērtējumu. Šo pārskatu pabeidza 2003. gada 3. oktobrī formātā, kādu Komisija ir noteikusi pārskata ziņojumam par parakvātu.(4) Pārskats par parakvātu un sīkāka informācija ir iesniegta Augu zinātniskajai komitejai. Komitejai ir prasīts sniegt atsauksmi par to, vai ilgtermiņa pētījumos ar žurkām konstatētās izmaiņas acīs un plaušās iespējamas arī patērētājiem un operatoriem un vai apdraud operatorus, īpaši ņemot vērā kaitīgo iedarbību ieelpojot vai uzsūcoties caur ādu, par iespējamo ilglaicīgo iedarbību uz augsnē dzīvojošajiem organismiem un par kaitējumu, kāds var būt tā paredzētajiem lietošanas veidiem uz putnu un zaķu vairošanos. Savā atzinumā[7] Zinātniskā komiteja secinājusi, ka gan plaušu bojājumi, kas novēroti dzīvniekiem pēc parakvāta ievadīšanas perorāli, gan sistēmiska iedarbība uz acīm, kas nav novērota citu sugu dzīvniekiem, izņemot žurkas, nav jāņem vērā, novērtējot iespējamo kaitīgumu operatoriem un patērētājiem. Pamatojoties uz iedarbības pētījumiem reālos apstākļos, ko apstiprina informācija, kas iegūta lietotāju veselības pārbaudēs, Komisija konstatējusi, ka parakvāta lietošana, izmantojot par augu aizsardzības līdzekli saskaņā ar norādīto labo darba praksi, operatoru veselībai būtiskus draudus nerada. Komiteja norādījusi arī, ka lietošana ieteiktajās devās nevar radīt būtisku kaitējumu augsnē dzīvojošiem organismiem. Tomēr, ņemot vērā palikušās neskaidrības, tika pieprasīts veikt sīkāku novērtējumu parakvāta iespējamajai iedarbībai uz augsnes organisko vielu sadalīšanās ātrumu. Šo informāciju iesniegusi un izvērtējusi ziņotāja dalībvalsts. Bez tam Zinātniskā komiteja atzinusi, ka veiktie pētījumi norāda uz bīstamību uz zemes ligzdojošajiem putniem, tomēr tās galīgai novērtēšanai ir vajadzīga sīkāka informācija par faktisko iedarbību. Šī informācija ir sniegta, veicot novērtēšanu Pastāvīgajā pārtikas aprites un dzīvnieku veselības komitejā, kura izdarījusi secinājumu, ka ir vairākas situācijas, kādās uz zemes ligzdojošiem putniem iedarbība ir nenozīmīga. Tomēr ir arī zināmi apstākļi, kuros var rasties kaitīga iedarbība. Veicot novērtēšanu Pastāvīgajā pārtikas aprites un dzīvnieku veselības komitejā, tika izdarīts secinājums, ka risks ir pieņemams, ja ir veikti pienācīgi pasākumi tā samazināšanai. Visbeidzot, Zinātniskā komiteja secinājusi, ka parakvātam var būt letāla un subletāla iedarbība uz zaķiem, tomēr pēc esošās informācijas nav iespējams novērtēt, kāds zaķu daudzums ir pakļauts kaitīgajai iedarbībai. Šie Zinātniskās komitejas viedokļi ņemti vērā, izstrādājot šīs direktīvas projektu un pārskata ziņojumu. Veicot novērtēšanu Pastāvīgajā pārtikas aprites un dzīvnieku veselības komitejā, izdarīts secinājums, ka risks ir pieņemams, ja ir veikti pienācīgi pasākumi tā samazināšanai.(5) Dažādajās veiktajās pārbaudēs noskaidrots, ka parakvātu saturoši augu aizsardzības līdzekļu izmantošanas veidi varētu atbilst Direktīvas 91/414/EEK 5. panta 1. punkta a) un b) apakšpunktā minētajām prasībām, ja ir noteikti piemēroti riska samazināšanas pasākumi un ierobežojumi. Tādēļ ir lietderīgi iekļaut parakvātu I pielikumā, lai nodrošinātu to, ka visās dalībvalstīs saskaņā ar minētās direktīvas noteikumiem var piešķirt atļaujas augu aizsardzības līdzekļiem, kuros ir šī aktīvā viela. Tomēr daži parakvātu saturošu augu aizsardzības līdzekļu izmantošanas veidi ir nepieļaujami kaitīgi, un tāpēc tos nevar atļaut. Turklāt ir atzīts, ka ieteicams nodrošināt to, ka dalībvalstis uzliek par pienākumu iesniedzējam un visiem pārējiem atļaujas turētājiem izstrādāt pārvaldības programmu, galvenokārt operatoru drošībai, un ka tās katru gadu ziņo Komisijai par gadījumiem, kad operatoriem radušās veselības problēmas, kā arī par iespējamo iedarbību uz zaķiem. Tam jārada iespējas pārbaudīt, vai dalībvalstu ieviestie pasākumi kaitīguma samazināšanai patiešām līdz pieņemamam līmenim samazina iespējamo kaitīgo iedarbību uz operatoriem un uz zaķiem, kā arī veikt īpašību un iespējamā kaitīguma cilvēkiem un videi atkārtotu novērtēšanu, ņemot vērā zinātnes attīstību.(6) Pirms aktīvo vielu iekļauj I pielikumā, jāparedz pietiekams laiks, lai dalībvalstis un ieinteresētās personas varētu sagatavoties to jauno prasību ievērošanai, kuras ir saistītas ar šo iekļaušanu.(7) Pēc iekļaušanas dalībvalstīm jāatvēl pietiekams laika posms Direktīvas 91/414/EEK noteikumu īstenošanai attiecībā uz augu aizsardzības līdzekļiem, kuros ir parakvāts, un jo īpaši pašreizējo atļauju pārskatīšanai, lai nodrošinātu atbilstību nosacījumiem, kas attiecībā uz šīm aktīvajām vielām noteikti Direktīvas 91/414/EEK I pielikumā. Saskaņā ar Direktīvā 91/414/EEK noteiktajiem vienotajiem principiem jāparedz ilgāks laika posms, kurā jāiesniedz un jānovērtē visa dokumentācija par katru augu aizsardzības līdzekli.(8) Tādēļ attiecīgi ir jāgroza Direktīva 91/414/EKK.(9) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,IR PIEŅĒMUSI ŠO DIREKTĪVU.1. pantsDirektīvas 91/414/EEK I pielikumu groza, kā noteikts šīs direktīvas pielikumā.2. pantsVēlākais līdz 2005. gada 30. aprīlim dalībvalstis pieņem un publicē normatīvos un administratīvos aktus, kas vajadzīgi šīs direktīvas prasību ievērošanai. Dalībvalstis par to tūlīt informē Komisiju.Šos noteikumus dalībvalstis piemēro no 2005. gada 1. maija.Kad dalībvalstis pieņem minētos aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.3. pants1. Dalībvalstis pārskata atļauju par katru augu aizsardzības līdzekli, kurā ir parakvāts, lai nodrošinātu, ka ir ievēroti Direktīvas 91/414/EEK I pielikuma noteikumi attiecībā uz šīm aktīvajām vielām. Vajadzības gadījumā, vēlākais līdz 2005. gada 30. aprīlim, tās groza vai atsauc atļauju.2. Par katru atļauto augu aizsardzības līdzekli, kurā ir parakvāts kā vienīgā aktīvā viela vai viena no tām, kuras visas ir uzskaitītas Direktīvas 91/414/EEK I pielikumā, vēlākais līdz 2004. gada 31. oktobrim dalībvalstis veic līdzekļa pārvērtēšanu saskaņā ar vienotajiem principiem, kuri noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām. Pamatojoties uz minēto novērtējumu, dalībvalstis nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem. Vajadzības gadījumā, vēlākais līdz 2008. gada 31. jūlijam, tās groza vai atsauc atļauju.4. pantsDalībvalstis nodrošina, ka atļaujas turētāji vēlākais līdz 2008. gada 31. martam sniedz pārskatu par kaitīguma samazināšanas pasākumiem saskaņā ar pārvaldības programmu un par parakvātu saturošu augu aizsardzības līdzekļu sastāva uzlabojumiem. Dalībvalstis šo informāciju nekavējoties sniedz Komisijai.Komisija iesniedz Pastāvīgajai pārtikas aprites un dzīvnieku veselības komitejai ziņojumu par šīs direktīvas piemērošanu, norādot, vai joprojām tiek ievēroti nosacījumi par iekļaušanu I pielikumā, un tā var ierosināt izdarīt grozījumus, arī izņemšanu no I pielikuma, kurus tā uzskata par vajadzīgiem šīs direktīvas prasību ievērošanai.5. pantsŠī direktīva stājas spēkā 2004. gada 1. novembrī.6. pantsŠī direktīva ir adresēta dalībvalstīm.Briselē, 2003. gada 1. decembrīKomisijas vārdā komisijas loceklisDavid ByrnePIELIKUMSDirektīvas 91/414/EEK I pielikumā tabulas beigās pievieno šādus ierakstus.Nr. Parastais nosaukums, identifikācijas numuri IUPAC nosaukums Tīrība1 Stāšanās spēkā Iekļaušana ir spēkā līdz Īpaši noteikumi"75 Parakvāts CAS Nr. 4685-14-7 CIPAC Nr. 56 1,1´-dimetil-4,4´-bipiridīnijs 500 g/1; (izteikts parakvāta dihlorīdā) 2004. gada 1. novembris 2014. gada 31. oktobrim Atļauts lietot tikai kā herbicīdu. Nedrīkst atļaut šādus izmantošanas veidus: - muguras un rokas miglotājos, kurus piemājas dārzkopībā izmanto amatieri vai profesionāli lietotāji,- izkliedēšanai ar pneimatiskām iekārtām,- ultra maza tilpuma lietojumos nelielā atšķaidījumā.Lai īstenotu VI pielikuma vienotos principus, jāņem vērā pārskata ziņojuma secinājumi par parakvātu un jo īpaši I un II pielikums, kas 2003. gada 3. oktobrī precizēts Pastāvīgajā pārtikas aprites un dzīvnieku veselības komitejā. Šajā vispusīgajā novērtējumā dalībvalstīm īpaša uzmanība jāpievērš:- operatoru aizsardzībai, jo īpaši lietošanai ar muguras un rokas miglotājiem,- uz zemes ligzdojošo putnu aizsardzībai. Ja zināmi apstākļi norāda uz iespējamo iedarbību uz olām, jāveic riska novērtēšana un vajadzības gadījumos jāizmanto pasākumi kaitīguma samazināšanai,- ūdens organismu aizsardzībai. Ja nepieciešams, atļaujas nosacījumos jāiekļauj riska mazināšanas pasākumi,- zaķu aizsardzībai. Ja zināmi apstākļi norāda uz iespējamo iedarbību uz zaķiem, jāveic riska novērtēšana un vajadzības gadījumos jāizmanto pasākumi kaitīguma samazināšanai.Dalībvalstis nodrošina, ka atļauju turētāji katru gadu, vēlākais līdz 31. martam, līdz 2008. gadam sniedz pārskatu par operatoru veselības problēmu gadījumiem un par iedarbību uz zaķiem vienā vai vairākās reprezentatīvās lietošanas teritorijās, kam pievienota informācija par pārdošanas apjomiem un izmantošanas veidiem tā, lai var iegūt reālu ainu par parakvāta lietošanas toksikoloģisko un ekoloģisko iedarbību.Dalībvalstis nodrošina, ka tehniskie koncentrāti satur iedarbīgus vemšanas līdzekļus. Šķidrajos sastāvos jābūt iedarbīgam vemšanas līdzeklim, zilām/zaļām krāsvielām un smirdīgai vai citādi nepatīkamai aktīvai vielai vai aktīvām vielām. Tajos var iekļaut arī citus drošības līdzekļus, piemēram, iebiezinātājus.Šādi rīkojoties, tām jāievēro ANO Pārtikas un lauksaimniecības organizācijas (FAO) specifikācijas.1 Sīkāka informācija par aktīvās vielas identitāti un tās specifikāciju ir sniegta pārskata ziņojumā."[1] OV L 230, 19.8.1991., 1. lpp.[2] OV L 247, 30.9.2003., 20. lpp.[3] OV L 366, 15.12.1992., 10. lpp.[4] OV L 259, 13.10.2000., 27. lpp.[5] OV L 107, 28.4.1994., 8. lpp.[6] OV L 225, 22.9.1995., 1. lpp.[7] Augu zinātniskās komitejas atzinums par īpašiem Komisijas jautājumiem attiecībā uz parakvāta novērtēšanu saistībā ar Padomes Direktīvu 91/414/EEK; SCP/PARA/002, pieņemts 2001. gada 20. decembrī.


title: Komisijas Direktīva 2002/48/EK (2002. gada 30. maijs), ar ko groza Padomes Direktīvu 91/414/EEK, lai kā aktīvas vielas tajā iekļautu iprovalikarbu, prosulfuronu un sulfosulfuronu

text:
Svarīgs juridisks paziņojums

|

32002L0048

Oficiālais Vēstnesis L 148 , 06/06/2002 Lpp. 0019 - 0023

		Komisijas Direktīva 2002/48/EK(2002. gada 30. maijs),ar ko groza Padomes Direktīvu 91/414/EEK, lai kā aktīvas vielas tajā iekļautu iprovalikarbu, prosulfuronu un sulfosulfuronuEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2002/37/EK [2], un jo īpaši tās 6. panta 1. punktu,tā kā:(1) Saskaņā ar Direktīvas 91/414/EEK 6. panta 2. punktu Īrija 1998. gada 30. martā saņēma pieteikumu no Bayer AG par aktīvās vielas iprovalikarba iekļaušanu direktīvas I pielikumā. Ar Komisijas Lēmumu 98/512/EK [3] ir apstiprināts, ka dokumentācija ir pilnīga, t.i., to var uzskatīt par atbilstošu Direktīvas 91/414/EEK II un III pielikuma prasībām attiecībā uz datiem un informāciju.(2) Francija 1995. gada 14. maijā saņēma līdzīgu pieteikumu no Novartis, tagad Syngenta, attiecībā uz prosulfuronu. Pieteikums ir izziņots kā pilnīgs ar Komisijas Lēmumu 97/137/EK [4].(3) Francija 1997. gada 24. aprīlī saņēma līdzīgu pieteikumu no Monsanto attiecībā uz sulfosulfuronu. Pieteikums ir izziņots kā pilnīgs ar Komisijas Lēmumu 97/865/EK [5].(4) Šo trīs vielu iedarbība uz cilvēku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz izmantošanas veidiem, kādus piedāvājis pieteikuma iesniedzējs. Izraudzītās ziņotājas dalībvalstis iesniegušas Komisijai novērtējuma ziņojuma projektus attiecīgi par iprovalikarbu 1999. gada 4. novembrī, par prosulfuronu 1999. gada 18. janvārī, par sulfosulfuronu 1998. gada 2. aprīlī.(5) Dalībvalstis un Komisija ar Pastāvīgās pārtikas aprites un dzīvnieku veselības komitejas starpniecību ir pārskatījušas novērtējuma ziņojuma projektus. 2002. gada 26. februārī šie pārskati precizēti formātā, kādus Komisija ir noteikusi pārskata ziņojumiem par iprovalikarbu, prosulfuronu un sulfosulfuronu.(6) Dokumentācija un informācija par katru pārskatu tika iesniegta Augu zinātniskajai komitejai. Attiecībā uz iprovalikarbu, komitejai prasīja komentēt, cik lielā mērā ir pieļaujami PMPA metabolīta riska faktori sliekām un cik tie būtiski cilvēkiem audzēju dēļ, kādus novēroja žurkām pēc lielu devu iedarbības visa mūža garumā. Divos atzinumos [6] [7], komiteja pieprasīja vēl papildu datus par sliekām, kuri pēc tam tika iesniegti un novērtēti, un pēc novērotās iedarbības uz žurkām komiteja secināja, ka drošības rezerve ir pietiekama, lai nodrošinātu patērētāju un tirgus dalībnieku aizsardzību. Zinātniskās komitejas novērojumi tika ņemti vērā, formulējot šo direktīvu un attiecīgo pārskata ziņojumu.(7) Attiecībā uz prosulfuronu komitejai prasīja komentēt, cik lielā mērā ir pieļaujami aktīvo vielu sadalīšanās produktu riska faktori nosēdumos dzīvojošiem organismiem un kādā mērā tie rada hormonālas dabas traucējumus testējamiem dzīvniekiem. Savā atzinumā [8] komiteja secināja, ka zināmas dzemdes un piena dziedzeru izmaiņas, ko novēro žurkām pēc vielas iedarbības visa mūža garumā, nav jāuzskata par būtiskām attiecībā uz prosulfurona riska faktoru novērtējumu saistībā ar paredzētajiem izmantošanas veidiem. Komiteja turpmāk sniegusi komentārus, ka divu sadalīšanās produktu riska faktori nosēdumos dzīvojošām sugām nav tomēr pienācīgi novērtēti, un atzīmējusi, ka citi stabili metabolīti nosēdumu ūdeņu testos rodas nozīmīgos daudzumos un šie testi tomēr nav novērtēti. Turpmāk tika sagatavota izskatāmā informācija un novērtējumi, un zinātniskās komitejas novērojumi tika ņemti vērā, formulējot šo direktīvu un attiecīgo pārskata ziņojumu.(8) Attiecībā uz sulfosulfuronu komitejai prasīja atzinumu par pūšļa audzēju rašanos, pētot peles 18 mēnešu periodā, lai izvērtētu, vai ir vajadzīgs noteikt akūtu standartdevu attiecībā uz sulfosulfuronu, lai apstiprinātu, ka subletāls pētījums ar sliekām nav nepieciešams, neatkarīgi no augsnes metabolītu klātbūtnes. Savā atzinumā [9] komiteja secināja, ka bojājumi, ko novēro žurkām, nav jāuzskata par draudiem cilvēkiem saslimt ar vēzi, un tā neredz vajadzību noteikt akūtu standartdevu. Turpmāk tika secināts, ka sliekām nerodas nozīmīgi ilgstoši riska faktori. Komiteja uzsvēra, ka turpmāk jānovērtē trīs neidentificēto metabolītu potenciālā ietekme uz vidi. Šī informācija tika tūlīt iesniegta un izdarīti pieprasītie novērtējumi.(9) Dažādajās veiktajās pārbaudēs noskaidrojās, ka sagaidāms, ka augu aizsardzības līdzekļi, kas satur minētās aktīvās vielas, vispār varētu apmierināt Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktās prasības, jo īpaši attiecībā uz izmantošanas veidiem, kas pārbaudīti un sīki izklāstīti Komisijas pārskata ziņojumos. Tādēļ šīs aktīvās vielas jāiekļauj I pielikumā, lai nodrošinātu, ka visās dalībvalstīs var piešķirt atļaujas par augu aizsardzības līdzekļiem, kas satur minētās aktīvās vielas, saskaņā ar minētās direktīvas noteikumiem.(10) Pārskata ziņojums ir vajadzīgs, lai dalībvalstis pienācīgi īstenotu vairākus vienotus principus, kuri noteikti Direktīvā 91/414/EEK. Tādēļ lietderīgi noteikt, ka gatavos pārskata ziņojumus, izņemot konfidenciālu informāciju, dalībvalstis tur pieejamu, lai ar to varētu iepazīties jebkura ieinteresētā puse.(11) Pēc iekļaušanas dalībvalstīm jādod saprātīgs laika posms, lai īstenotu Direktīvas 91/414/EEK noteikumus par augu aizsardzības līdzekļiem, kuri satur iprovalikarbu, prosulfuronu vai sulfosulfuronu, it īpaši, lai pārskatītu esošās pagaidu atļaujas un, vēlākais, līdz šī laika posma beigām pagaidu atļauju vietā izsniegtu pilnīgas atļaujas, tās grozot vai atsaucot saskaņā ar Direktīvas 91/414/EEK noteikumiem.(12) Tādēļ ir attiecīgi jāgroza Direktīva 91/414/EEK.(13) Šajā direktīvā noteiktie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,IR PIEŅĒMUSI ŠO DIREKTĪVU.1. pantsDirektīvas 91/414/EEK I pielikumu groza, kā noteikts šīs direktīvas pielikumā.2. pantsDalībvalstis dara pieejamus šos pārskata ziņojumus par iprovalikarbu, prosulfuronu un sulfosulfuronu, izņemot konfidenciālo informāciju Direktīvas 91/414/EEK 14. panta nozīmē, lai ieinteresētās puses pēc īpaša pieprasījuma varētu savā starpā konsultēties vai ar to iepazīties.3. pantsVēlākais, līdz 2002. gada 31. decembrim dalībvalstis pieņem normatīvos un administratīvos aktus, kas vajadzīgi šīs direktīvas prasību ievērošanai. Dalībvalstis par to tūlīt informē Komisiju.Minētos noteikumus dalībvalstis piemēro no 2003. gada 1. janvāra.Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālas publicēšanas gadījumā. Dalībvalstis nosaka, kā izdarāma šāda atsauce.4. pants1. Dalībvalstis izskata atļauju par katru augu aizsardzības līdzekli, kas satur iprovalikarbu, prosulfuronu vai sulfosulfuronu, lai nodrošinātu, ka Direktīvas 91/414/EEK I pielikuma nosacījumi par šīm aktīvajām vielām tiktu izpildīti. Nepieciešamības gadījumā saskaņā ar Direktīvu 91/414/EEK atļaujas tiek grozītas vai atsauktas līdz 2002. gada 31. decembrim.2. Dalībvalstis izdara pārvērtēšanu attiecībā uz katru augu aizsardzības līdzekli, kas satur iprovalikarbu, prosulfuronu vai sulfosulfuronu atsevišķi vai kā vienu no vairākām aktīvām vielām, kuras visas uzskaitītas 2002. gada 1. jūlija Direktīvas 91/414/EEK I pielikumā, saskaņā ar Direktīvas 91/414/EEK VI pielikumā noteiktajiem vienotajiem principiem un pamatojoties uz dokumentāciju, kas apmierina III pielikuma prasības. Pamatojoties uz šo novērtējumu, dalībvalstis nosaka, vai augu aizsardzības līdzeklis apmierina nosacījumus, kas noteikti Direktīvas 91/414/EEK 4. panta 1. punkta b), c), d) un e) apakšpunktā. Nepieciešamības gadījumā un, vēlākais, līdz 2003. gada 31. decembrim tās groza vai atsauc atļauju par katru augu aizsardzības līdzekli.5. pantsŠī direktīva stājas spēkā 2002. gada 1. jūlijā.6. pantsŠī direktīva ir adresēta dalībvalstīm.Briselē, 2002. gada 30. maijāKomisijas vārdā —Komisijas loceklisDavid Byrne[1] OV L 230, 19.8.1991., 1. lpp.[2] OV L 117, 4.5.2002., 10. lpp.[3] OV L 228, 15.8.1998., 35. lpp.[4] OV L 52, 22.2.1997., 20. lpp.[5] OV L 351, 23.12.1997., 67. lpp.[6] Augu zinātniskās komitejas atzinums attiecībā uz iprovalikarba novērtējumu saistībā ar Padomes Direktīvu 91/414/EEK par augu aizsardzības līdzekļu laišanu tirgū (pieņemts 2001. gada 21. martā).[7] Augu zinātniskās komitejas atzinums par Komisijas papildjautājumu attiecībā uz iprovalikarba (SZX 0722) novērtējumu saistībā ar Direktīvu 91/414/EEK (pieņemts 2001. gada 28. novembrī).[8] Augu zinātniskās komitejas atzinums attiecībā uz prosulfurona (CGA 152005) iekļaušanu Direktīvas 91/414/EEK par augu aizsardzības līdzekļu laišanu tirgū I pielikumā, SCP/PROSULF/002-Final, 2001. gada 21. jūnijs.[9] Augu zinātniskās komitejas atzinums attiecībā uz MON 37500 (sulfosulfurona) novērtējumu saistībā ar Direktīvu 91/414/EEK par augu aizsardzības līdzekļu laišanu tirgū, SCP/SULFO/002-Final, 2000. gada 11. decembris.--------------------------------------------------PIELIKUMSI pielikumā tabulas beigās pievieno šādas rindas:"Nr. | Parastais nosaukums, identifikācijas numuri | IUPAC nosaukums | Tīrība | Stāšanās spēkā | Iekļaušana ir spēkā līdz | Īpaši noteikumi |30 | Iprovalikarbs CAS Nr. 140923-17-7 CICAP Nr. 620 | {2-Metil-1-[1-(4-metilfenil)etilkarbonil]propil}karbamīnskābes izopropilesteris | 950 g/kg (pagaidu specifikācija) | 2002. gada 1. jūlijs | 2011. gada 30. jūnijs | Atļauts lietot tikai kā fungicīdu. Lai īstenotu VI pielikuma vienotos principus, jāņem vērā pārskata ziņojuma secinājumi par iprovalikarbu un jo īpaši I un II pielikums, kas 2002. gada 26. februārī precizēts Pastāvīgajā pārtikas aprites un dzīvnieku veselības komitejā. Šajā vispārējā novērtējumā: tehniskā materiāla specifikācijai par tā rūpniecisko ražošanu jābūt apstiprinātai un jāpievieno attiecīgie analītiskie dati. Pārbaudāmais materiāls dokumentācijā par toksicitāti jāsalīdzina un jāpārbauda ar šo tehniskā materiāla specifikāciju,īpaša uzmanība dalībvalstīm jāpievērš tirgus dalībnieku aizsardzībai. |31 | Prosulfurons CAS Nr. 94125-34-5 CICAP Nr. 579 | 1-(4-metoksi-6-metil-1,3,5-triazīn-2-il)-3-[2-(3,3,3-trifluorpropil)fenilsulfonil]urīnviela | 950 g/kg | 2002. gada 1. jūlijs | 2011. gada 30. jūnijs | Atļauts lietot tikai kā herbicīdu. Lai īstenotu VI pielikuma vienotos principus, jāņem vērā pārskata ziņojuma secinājumi par prosulfuronu un jo īpaši I un II pielikuma papildinājums, kas 2002. gada 26. februārī precizēts Pastāvīgajā pārtikas aprites un dzīvnieku veselības komitejā. Šajā vispārējā novērtējumā dalībvalstīm: rūpīgi jāizvērtē riska faktori ūdens augiem, ja aktīvo vielu izmanto blakus virszemes ūdeņiem. Ja vajadzīgs, jāveic risku mazinoši pasākumi,īpaša uzmanība jāpievērš gruntsūdeņu aizsardzībai, ja aktīvā viela izmantota reģionos ar maigu augsni un/vai klimatiskajiem apstākļiem. Ja vajadzīgs, jāveic risku mazinoši pasākumi. |32 | Sulfosulfurons CAS Nr. 141776-32-1 CICAP Nr. 601 | 1-(4,6-dimetoksipirimidīn-2-il)-3-[2-etānsulfonilimidazo[1,2-α]piridīn)sulfonil]urīnviela | 980 g/kg | 2002. gada 1. jūlijs | 2011. gada 30. jūnijs | Atļauts lietot tikai kā herbicīdu. Lai īstenotu VI pielikuma vienotos principus, jāņem vērā pārskata ziņojuma secinājumi par sulfosulfuronu un jo īpaši I un II pielikuma papildinājums, kas 2002. gada 26. februārī precizēti Pastāvīgajā pārtikas aprites un dzīvnieku veselības komitejā. Šajā vispārējā novērtējumā: īpaša uzmanība dalībvalstīm jāpievērš ūdens augu un aļģu aizsardzībai. Ja vajadzīgs, jāveic risku mazinoši pasākumi,īpaša uzmanība jāpievērš gruntsūdeņu aizsardzībai, ja aktīvā viela izmantota reģionos ar maigu augsni un/vai klimatiskajiem apstākļiem. |--------------------------------------------------


title: Komisijas Direktīva 2003/70/EK (2003. gada 17. jūlijs), ar ko groza Padomes Direktīvu 91/414/EEK, lai tajā kā aktīvas vielas iekļautu mekopropu, mekopropu-P un propikonazoluDokuments attiecas uz EEZ

text:
Svarīgs juridisks paziņojums

|

32003L0070

Oficiālais Vēstnesis L 184 , 23/07/2003 Lpp. 0009 - 0012

		Komisijas Direktīva 2003/70/EK(2003. gada 17. jūlijs),ar ko groza Padomes Direktīvu 91/414/EEK, lai tajā kā aktīvas vielas iekļautu mekopropu, mekopropu-P un propikonazolu(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2003/68/EK [2], un jo īpaši tās 6. panta 1. punktu,tā kā:(1) Komisijas 1992. gada 11. decembra Regula (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū [3], kurā jaunākie grozījumi izdarīti ar Regulu (EK) Nr. 2266/2000 [4], izveido to aktīvo vielu sarakstu, kuras jānovērtē attiecībā uz iespējamu iekļaušanu Direktīvas 91/414/EEK I pielikumā. Minētajā sarakstā ir iekļauts mekoprops, mekoprops-P un propikonazols.(2) Šo aktīvo vielu iedarbība uz cilvēka veselību un vidi ir novērtēta saskaņā ar Regulas (EEK) Nr. 3600/92 noteikumiem vairākiem izmantošanas veidiem, ko piedāvājuši pieteikuma iesniedzēji. Komisijas 1994. gada 27. aprīļa Regulā (EK) Nr. 933/94, ar ko nosaka augu aizsardzības līdzekļu aktīvās vielas un izraugās ziņotājas dalībvalstis Komisijas Regulas (EEK) Nr. 3600/92 īstenošanai [5], kurā jaunākie grozījumi izdarīti ar Regulu (EK) Nr. 2230/95 [6], bija izraudzītas šādas dalībvalstīs, kuras savukārt iesniedza attiecīgos novērtējuma ziņojumus un ieteikumus Komisijai saskaņā ar Regulas (EEK) Nr. 3600/92 7. panta 1. punkta c) apakšpunktu: mekoprops — ziņotāja dalībvalsts Dānija, visu attiecīgo informāciju iesniedza 1999. gada 31. augustā; mekoprops-P — ziņotāja dalībvalsts Dānija, visu attiecīgo informāciju iesniedza 1999. gada 7. janvārī; propikonazols — ziņotāja dalībvalsts Somija, visu attiecīgo informāciju iesniedza 1998. gada 30. novembrī.(3) Dalībvalstis un Komisija ar Pastāvīgās pārtikas aprites un dzīvnieku veselības komitejas starpniecību ir pārskatījušas novērtējuma ziņojumus.(4) Pārskatus par visām aktīvajām vielām pabeidza 2003. gada 15. aprīlī kā Komisijas pārskata ziņojumus par mekopropu, mekopropu-P un propikonazolu.(5) Pārskati par mekopropu, mekopropu-P un propikonazolu neradīja jautājumus vai problēmas, par ko būtu jāapspriežas ar Augu zinātnisko komiteju.(6) Dažādajās veiktajās pārbaudēs noskaidrojās, ka augu aizsardzības līdzekļi, kas satur mekopropu, mekopropu-P un propikonazolu, kopumā varētu atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz izmantošanas veidiem, kas pārbaudīti un sīki izklāstīti Komisijas pārskata ziņojumā. Tādēļ ir lietderīgi šīs aktīvās vielas iekļaut I pielikumā, lai nodrošinātu, ka visās dalībvalstīs saskaņā ar minētās direktīvas noteikumiem var piešķirt atļaujas augu aizsardzības līdzekļiem, kas satur minētās aktīvās vielas.(7) Lai dalībvalstis pienācīgi īstenotu vairākus Direktīvā 91/414/EEK noteiktos vienotos principus, Komisijai jāsagatavo pārskata ziņojums. Tāpēc lietderīgi paredzēt, ka pabeigtais pārskata ziņojums, izņemot konfidenciālu informāciju, dalībvalstīm jāglabā vai jādara pieejams, lai ar to varētu iepazīties visas ieinteresētās personas.(8) Pirms aktīvās vielas iekļaušanas I pielikumā jāparedz pietiekams laikposms, lai dalībvalstis un ieinteresētās personas varētu sagatavoties jauno prasību ievērošanai, kuras izriet no šīs iekļaušanas.(9) Pēc iekļaušanas jāatvēl dalībvalstīm piemērots laika posms, kurā īstenot Direktīvas 91/414/EEK noteikumus attiecībā uz augu aizsardzības līdzekļiem, kas satur mekopropu, mekopropu-P un propikonazolu, jo īpaši lai varētu pārskatīt pašreizējās atļaujas un nodrošinātu Direktīvas 91/414/EEK I pielikuma nosacījumu ievērošanu attiecībā uz šīm aktīvajām vielām. Saskaņā ar Direktīvā 91/414/EEK noteiktajiem vienotajiem principiem jāparedz ilgāks laika posms, kurā jāiesniedz un jānovērtē visa dokumentācija par katru augu aizsardzības līdzekli.(10) Tādēļ attiecīgi jāgroza Direktīva 91/414/EEK.(11) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,IR PIEŅĒMUSI ŠO DIREKTĪVU.1. pantsDirektīvas 91/414/EEK I pielikumu groza, kā noteikts šīs direktīvas pielikumā.2. pantsDalībvalstis ne vēlāk kā līdz 2004. gada 30. novembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju.Dalībvalstis piemēro minētos noteikumus no 2004. gada 1. decembra.Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.3. pants1. Dalībvalstis izskata atļauju katram augu aizsardzības līdzeklim, kas satur mekopropu, mekopropu-P un propikonazolu, lai nodrošinātu, ka tiek izpildīti Direktīvas 91/414/EEK I pielikuma nosacījumi par šīm aktīvajām vielām. Vajadzības gadījumā un vēlākais līdz 2004. gada 30. novembrim tās groza vai atsauc atļauju.2. Vēlākais līdz 2004. gada 31. martam dalībvalstis saskaņā ar Direktīvas 91/414/EEK VI pielikumā noteiktajiem vienotajiem principiem, pamatojoties uz dokumentāciju, kas atbilst minētās direktīvas III pielikuma prasībām, atkārtoti novērtē visus atļautos augu aizsardzības līdzekļus, kas satur mekopropu, mekopropu-P un propikonazolu kā vienīgo vai kā vienu no vairākām aktīvām vielām, kuras uzskaitītas Direktīvas 91/414/EEK I pielikumā. Pamatojoties uz minēto novērtējumu, tās nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem. Vajadzības gadījumā un vēlākais līdz 2008. gada 31. maijam tās groza vai atsauc atļauju.4. pantsŠī direktīva stājas spēkā 2004. gada 1. jūnijā.5. pantsŠī direktīva ir adresēta dalībvalstīm.Briselē, 2003. gada 17. jūlijāKomisijas vārdā —Komisijas loceklisDavid Byrne[1] OV L 230, 19.8.1991., 1. lpp.[2] OV L 177, 16.7.2003., 12. lpp.[3] OV L 366, 15.12.1992., 10. lpp.[4] OV L 259, 13.10.2000., 27. lpp.[5] OV L 107, 28.4.1994., 8. lpp.[6] OV L 225, 22.9.1995., 1. lpp.--------------------------------------------------PIELIKUMSDirektīvas 91/414/EEK I pielikuma tabulas beigās pievieno šādus ierakstus."Nr. | Triviālais nosaukums, identifikācijas numuri | IUPACnosaukums | Tīrība | Stāšanās spēkā | Iekļaušana ir spēkā līdz | Īpaši noteikumi |56 | Mekoprops CAS Nr. 7085-19-0 CIPAC Nr. 51 | (RS)-2-(4-hlor-o-toliloksi)-propionskābe | 930 g/kg | 2004. gada 1. jūnijs | 2014. gada 31. maijs | Atļauts lietot tikai par herbicīdu. Lai īstenotu VI pielikuma vienotos principus, ņem vērā pārskata ziņojuma secinājumus par mekopropu un jo īpaši tā I un II papildinājumu, ko 2003. gada 15. aprīlī pabeidza Pastāvīgā pārtikas aprites un dzīvnieku veselības komiteja. Šajā vispārējā novērtējumā: dalībvalstīm jāpievērš īpaša uzmanība potenciālai gruntsūdeņu piesārņošanai, ja aktīvo vielu izmanto reģionos ar uzņēmīgu augsni un/vai attiecīgiem klimatiskajiem apstākļiem. Vajadzības gadījumā atļaujas nosacījumos jāiekļauj riska mazināšanas pasākumi,dalībvalstīm jāpievērš īpaša uzmanība blakussugu posmkāju aizsardzībai. Vajadzības gadījumā jāpiemēro riska mazināšanas pasākumi |57 | Mekoprops-P CAS Nr. 16484-77-8 CIPAC Nr. 475 | (R)-2-(4-hlor-o-toliloksi)-propionskābe | 860 g/kg | 2004. gada 1. jūnijs | 2014. gada 31. maijs | Atļauts lietot tikai par herbicīdu Lai īstenotu VI pielikuma vienotos principus, ņem vērā pārskata ziņojuma secinājumus par mekopropu-P un jo īpaši tā I un II papildinājumu, ko 2003. gada 15. aprīlī pabeidza Pastāvīgās pārtikas aprites un dzīvnieku veselības komiteja. Šajā vispārējā novērtējumā: dalībvalstīm jāpievērš īpaša uzmanība potenciālai gruntsūdeņu piesārņošanai, ja aktīvo vielu izmanto reģionos ar uzņēmīgu augsni un/vai attiecīgiem klimatiskajiem apstākļiem. Vajadzības gadījumā atļaujas nosacījumos jāiekļauj riska mazināšanas pasākumi. |58 | Propikonazols CAS Nr. 60207-90-1 CIPAC Nr. 408 | (±)-1-[2-(2,4-dihlor-fenil)-4-propil-1,3-dioks-olan-2-ilmetil]-1H-1,2,4-triazols | 920 g/kg | 2004. gada 1. jūnijs | 2014. gada 31. maijs | Atļauts lietot tikai par fungicīdu. Lai īstenotu VI pielikuma vienotos principus, ņem vērā pārskata ziņojuma secinājumus par propikonazolu un jo īpaši tā I un II papildinājumu, ko 2003. gada 15. aprīlī pabeidza Pastāvīgā pārtikas aprites un dzīvnieku veselības komiteja. Šajā vispārējā novērtējumā: dalībvalstīm jāpievērš īpaša uzmanība blakussugu posmkāju un ūdens organismu aizsardzībai. Vajadzības gadījumā atļaujas nosacījumos jāiekļauj riska mazināšanas pasākumi,dalībvalstīm jāpievērš īpaša uzmanība augsnē dzīvojošo organismu aizsardzībai, ja lieto vairāk nekā 625 g aktīvās vielas uz ha (piemēram, zālienos). Vajadzības gadījumā atļauju nosacījumos jāietver riska mazināšanas pasākumi |--------------------------------------------------


title: Komisijas Direktīva 2003/68/EK (2003. gada 11. jūlijs), ar ko groza Padomes Direktīvu 91/414/EEK, lai tajā kā aktīvas vielas iekļautu trifloksistrobīnu, karfentrazonetilu, mezotrionu, fenamidonu un izoksaflutoluDokuments attiecas uz EEZ

text:
Svarīgs juridisks paziņojums

|

32003L0068

Oficiālais Vēstnesis L 177 , 16/07/2003 Lpp. 0012 - 0016

		Komisijas Direktīva 2003/68/EK(2003. gada 11. jūlijs),ar ko groza Padomes Direktīvu 91/414/EEK, lai tajā kā aktīvas vielas iekļautu trifloksistrobīnu, karfentrazonetilu, mezotrionu, fenamidonu un izoksaflutolu(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2003/39/EK [2], un jo īpaši tās 6. panta 1. punktu,tā kā:(1) Saskaņā ar Direktīvas 91/414/EEK 6. panta 2. punktu 1998. gada 28. janvārī Lielbritānija saņēma "Novartis Crop Protection UK Ltd" pieteikumu par aktīvās vielas trifloksistrobīna iekļaušanu Direktīvas 91/414/EEK I pielikumā. Vielu pēc tam nodeva "Bayer CropScience", kas tagad ir pieteikuma iesniedzējs. Ar Komisijas Lēmumu 1999/43/EK [3] apstiprināts, ka dokumentācija ir pilnīga, t. i., var uzskatīt, ka tā atbilst Direktīvas 91/414/EEK II un III pielikuma prasībām attiecībā uz datiem un informāciju.(2) Saskaņā ar Direktīvas 91/414/EEK 6. panta 2. punktu Francija 1996. gada 14. februārī saņēma "FMC Europe NV" (tagad — "FMC Chemical sprl") pieteikumu par karfentrazoletilu. Ar Komisijas Lēmumu 97/362/EK [4] pieteikums atzīts par pilnīgu.(3) Saskaņā ar Direktīvas 91/414/EEK 6. panta 2. punktu 1998. gada 23. aprīlī Lielbritānija saņēma pieteikumu no "Zeneca Agrochemicals UK" (tagad — "Syngenta") par mezotrionu. Ar Komisijas Lēmumu 1999/392/EK [5] pieteikums atzīts par pilnīgu.(4) Saskaņā ar Direktīvas 91/414/EEK 6. panta 2. punktu Francija 1999. gada 15. septembrī saņēma "Rhone Poulenc Agri SA" (tagad — "Bayer CropSciencei") pieteikumu par fenamidonu. Ar Komisijas Lēmumu 2000/251/EK [6] šis pieteikums atzīts par pilnīgu.(5) Saskaņā ar Direktīvas 91/414/EEK 6. panta 2. punktu Nīderlande 1996. gada 6. martā saņēma "Rhone Poulenc Agro" (tagad — "Bayer CropScience") pieteikumu par izoksaflutolu. Ar Komisijas Lēmumu 96/524/EK [7] pieteikums atzīts par pilnīgu.(6) Šo aktīvo vielu iedarbība uz cilvēka veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz pieteikuma iesniedzēju piedāvātajiem izmantošanas veidiem. Izraudzītās ziņotājas dalībvalstis par vielām iesniegušas Komisijai novērtējuma ziņojuma projektus 2000. gada 19. aprīlī (trifloksistrobīns), 1998. gada 14. maijā (karfentrazonetils), 1999. gada 17. decembrī (mezotrions), 1998. gada 14. maijā (fenamidons) un 1997. gada 20. februārī (izoksaflutols).(7) Dalībvalstis un Komisija ar Pastāvīgās pārtikas aprites un dzīvnieku veselības komitejas starpniecību ir pārskatījušas novērtējuma ziņojuma projektus. 2003. gada 15. aprīlī šo pārskatu noformēja veidā, kādu Komisija noteica pārskata ziņojumiem par mezotrionu, trifloksistrobīnu, karfentrazonetilu, fenamidonu un izoksaflutolu.(8) Pārskats par trifloksistrobīnu un fenamidonu neradīja jautājumus vai problēmas, par ko būtu jāapspriežas ar Augu zinātnisko komiteju.(9) Ziņojumu un sīkāku informāciju par karfentrazonetilu iesniedza arī Augu zinātniskajai komitejai atsevišķai konsultācijai. Komitejai lūdza sniegt komentārus par to, kā cilvēkus ietekmē īpašu porfirīnu palielinātais daudzums pārbaudītajos dzīvniekos. Komiteja sniedza atzinumu [8], ka viela, ko konstatēja dzīvniekos, kuriem pārbaudīja porfirīnu daudzumu, ietekmē cilvēkus, bet nav pierādījumu, ka cilvēki pret šo vielu būtu jutīgāki nekā dzīvnieki. Turklāt zinātniskā komiteja uzsvēra, ka ar lizimetru konstatēti trīs nezināmi polāri savienojumi. Tāpēc iesniedzēju lūdza sniegt komentārus par šo triju savienojumu piemērotību. Iesniedzējs pēc tam iesniedza papildu informāciju, ko novērtēja Komiteja. Jauno datu novērtējumā Komiteja secināja, ka minētie polārie savienojumi neizraisīs nepieņemamu ekotoksikoloģisku vai toksikoloģisku risku.(10) Attiecībā uz mezotrionu Zinātnisko komiteju lūdza sniegt komentārus par žurkas kā dzīvnieka piemērotību mezotriona toksikoloģisko īpašību ekstrapolēšanai uz cilvēkiem, kā arī novērtēt to, vai novērotā negatīvā ietekme uz mērķa orgāniem (gan dzīvniekiem, gan cilvēkiem) varētu būt saistīta ar noteiktu tirozīna koncentrācijas slieksni plazmā. Komitejas atzinumā [9] secināts, ka cilvēka apdraudējuma novērtējumam peli var uzskatīt par piemērotāku nekā žurku, jo tirozīna kinētika pelēs un cilvēkos ir līdzīga. Komiteja arī secināja, ka cilvēkiem nebūs negatīvas iedarbības pazīmju vai simptomu, ja tirozīna daudzums plazmā būs no 800 līdz 1000 nmol/ml.(11) Attiecībā uz izoksaflutolu Zinātnisko komiteju lūdza sniegt komentārus par aktīvās vielas sadalīšanās produkta (RPA 203328) toksikoloģisko un ekotoksikoloģisko ietekmi; par audzēju sastopamības statistisko analīzi pēc divu gadu pētījumiem ar žurkām un par novērojumiem, kas saistīti ar ietekmi uz laboratorijas dzīvnieku attīstību. Komitejas atzinumā [10] ir norādīts, ka sadalīšanās produkts RPA 203328 sliktākajā gadījumā var ieplūst gruntsūdeņos un paredzamā koncentrācija var pārsniegt 0,1 ppb. Komiteja nenorādīja ar šo sadalīšanās produktu saistītas toksikoloģiskas vai ekotoksikoloģiskas problēmas. Komiteja arī nenorādīja problēmas, kas cilvēkiem varētu rasties iespējamas kancerogēnas ietekmes dēļ vai ietekmes uz attīstību dēļ.Otrajā apspriešanās reizē, kas attiecās uz tām pašām vielām, Zinātniskajai komitejai lūdza sniegt komentārus par attiecīgo sadalīšanās kinētiku, lai to izmantotu ieplūšanas procesa modeļa aprēķinos. Komiteja konstatēja, ka atsevišķi modeļa parametri nav pietiekami pamatoti un RPA 203328 metabolīta sadalīšanās pusperiods nav pienācīgi novērtēts [11].Izoksaflutola un tā sadalīšanās produktu izskalošanas procesa modeļa aprēķinus pēc tam pārskatīja saskaņā ar Zinātniskās komitejas ierosinātajiem ieteikumiem.(12) Dažādajās veiktajās pārbaudēs noskaidrojās, ka augu aizsardzības līdzekļi, kas satur minētās aktīvās vielas, kopumā varētu atbilst Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz izmantošanas veidiem, kas pārbaudīti un sīki izklāstīti Komisijas pārskata ziņojumā. Tādēļ ir lietderīgi mezotrionu, trifloksistrobīnu, karfentrazonetilu, fenamidonu un izoksaflutolu iekļaut I pielikumā, lai nodrošinātu, ka visās dalībvalstīs saskaņā ar minētās direktīvas noteikumiem var piešķirt atļaujas augu aizsardzības līdzekļiem, kas satur šīs aktīvās vielas.(13) Pēc minētās iekļaušanas dalībvalstīm ir jāatvēl pietiekams laika posms, lai tās varētu īstenot Direktīvas 91/414/EEK noteikumus par augu aizsardzības līdzekļiem, kuri satur trifloksistrobīnu, karfentrazonetilu, mezotrionu, fenamidonu un izoksaflutolu, un jo īpaši lai varētu pārskatīt pašreizējās pagaidu atļaujas un vēlākais līdz minētā laika posma beigām pagaidu atļauju vietā, tās grozot vai atsaucot saskaņā ar Direktīvas 91/414/EEK noteikumiem, varētu izdot pilnīgas atļaujas.(14) Tādēļ attiecīgi jāgroza Direktīva 91/414/EEK.(15) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,IR PIEŅĒMUSI ŠO DIREKTĪVU.1. pantsDirektīvas 91/414/EEK I pielikumu groza, kā noteikts šīs direktīvas pielikumā.2. pantsDalībvalstis ne vēlāk kā līdz 2004. gada 31. martam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju.Dalībvalstis piemēro minētos noteikumus no 2004. gada 1. aprīļa.Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāmas šādas atsauces.3. pants1. Dalībvalstis izskata atļauju katram augu aizsardzības līdzeklim, kas satur trifloksistrobīnu, karfentrazonetilu, mezotrionu, fenamidonu vai izoksaflutolu, lai nodrošinātu, ka tiek izpildīti Direktīvas 91/414/EEK I pielikuma nosacījumi par šīm aktīvajām vielām. Vajadzības gadījumā saskaņā ar Direktīvu 91/414/EEK atļaujas tiek grozītas vai atsauktas vēlākais līdz 2004. gada 31. martam.2. Vēlākais līdz 2004. gada 30. septembrim dalībvalstis saskaņā ar Direktīvas 91/414/EEK VI pielikumā paredzētajiem vienotajiem principiem, pamatojoties uz dokumentāciju, kas atbilst minētās direktīvas III pielikuma prasībām, atkārtoti novērtē visus atļautos augu aizsardzības līdzekļus, kas satur trifloksistrobīnu, karfentrazonetilu, mezotrionu, fenamidonu vai izoksaflutolu kā vienīgo vai kā vienu no vairākām aktīvajām vielām, kuras uzskaitītas Direktīvas 91/414/EEK I pielikumā. Pamatojoties uz minēto novērtējumu, tās nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem. Vajadzības gadījumā un vēlākais līdz 2005. gada 31. martam tās groza vai atsauc katra augu aizsardzības līdzekļa atļauju.4. pantsŠī direktīva stājas spēkā 2003. gada 1. oktobrī.5. pantsŠī direktīva ir adresēta dalībvalstīm.Briselē, 2003. gada 11. jūlijāKomisijas vārdā —Komisijas loceklisDavid Byrne[1] OV L 230, 19.8.1991., 1. lpp.[2] OV L 124, 20.5.2003., 30. lpp.[3] OV L 14, 19.1.1999., 30. lpp.[4] OV L 152, 11.6.1999., 31. lpp.[5] OV L 148, 15.6.1999., 44. lpp.[6] OV L 78, 29.3.2000., 26. lpp.[7] OV L 220, 30.8.1996., 27. lpp.[8] Augu zinātniskās komitejas atzinums par karfentrazonetila novērtējumu saistībā ar Padomes Direktīvu 91/414/EEK par augu aizsardzības līdzekļu laišanu tirgū. SCP/CARFEN/002-final, 2001. gada 26. janvāris.[9] Augu zinātniskās komitejas atzinums par mezotriona novērtējumu saistībā ar Padomes Direktīvu 91/414/EEK par augu aizsardzības līdzekļu laišanu tirgū. SCP/MESOTRI/002-final, 2002. gada 18. jūlijs.[10] Augu zinātniskās komitejas atzinums par izoksaflutola iekļaušanu I pielikumā Padomes Direktīvai 91/414/EEK par augu aizsardzības līdzekļu laišanu tirgū. SCP/ISOXA/012-final, 1999. gada 3. jūnijs.[11] Augu zinātniskās komitejas atzinums par Komisijas papildjautājumiem attiecībā uz izoksaflutola novērtēšanu saistībā ar Padomes Direktīvu 91/414/EEK. SCP/ISOXAFLUTOLE-bis-002 final, 2003. gada 30. janvāris.--------------------------------------------------PIELIKUMSI pielikumā tabulas beigās pievieno šādas rindas."Nr. | Triviālais nosaukums, identifikācijas numuri | IUPAC nosaukums | Tīrība | Stāšanās spēkā | Iekļaušana ir spēkā līdz | Īpaši noteikumi |59 | Trifloksistrobīns CAS Nr. 141517-21-7 CIPAC Nr. 617 | Metil (E)-metoksimino-{(E)-α-[l-α-(α,α,α-trifluor-m-tolil)etilidēneaminooksil]-o-tolil}acetāts | 960 g/kg | 2003. gada 1. oktobris | 2013. gada 30. septembris | Atļauts lietot tikai par fungicīdu. Lai īstenotu VI pielikuma vienotos principus, ņem vērā pārskata ziņojuma secinājumus par trifloksistrobīnu un jo īpaši tā I un II papildinājumu, ko 2003. gada 15. aprīlī pabeidza Pastāvīgā pārtikas aprites un dzīvnieku veselības komiteja. Šajā vispārējā novērtējumā: —dalībvalstīm jāpievērš īpaša uzmanība gruntsūdeņu aizsardzībai, ja aktīvo vielu izmanto reģionos ar uzņēmīgu augsni un/vai attiecīgiem klimatiskajiem apstākļiem.Vajadzības gadījumā jāpiemēro riska mazināšanas pasākumi un/vai attiecīgā gadījumā var uzsākt uzraudzības programmu īstenošanu |60 | Karfentrazonetils CAS Nr. 128639-02.1 CIPAC Nr. 587 | Etil (RS)-2-hlor-3-[2-hlor-5-(4-difluormetil-4,5-dihidro-3-metil-5okso-1H l,2,4-triazol-l-il)-4-fluorfenil]propionāts | 900 g/kg | 2003. gada 1. oktobris | 2013. gada 30. septembris | Atļauts lietot tikai par herbicīdu. Lai īstenotu VI pielikuma vienotos principus, ņem vērā pārskata ziņojuma secinājumus par karfentrazonetilu un jo īpaši tā I un II papildinājumu, ko 2003. gada 15. aprīlī pabeidza Pastāvīgā pārtikas aprites un dzīvnieku veselības komiteja. Šajā vispārējā novērtējumā: —dalībvalstīm jāpievērš īpaša uzmanība gruntsūdeņu aizsardzībai, ja aktīvo vielu lieto reģionos ar uzņēmīgu augsni un/vai attiecīgiem klimatiskajiem apstākļiem.Vajadzības gadījumā jāpiemēro riska mazināšanas pasākumi |61 | Mezotrions CAS Nr. 104206-8 CIPAC Nr. 625 | 2-(4-mezil-2-nitrobenzoil) cikloheksān – 1,3-dions | 920 g/kg Ražošanas piemaisījumu l-ciān-6-(metilsulfonil)-7-nitro-9H-ksanten-9-onu uzskata par problemātisku toksikoloģiskā ziņā, un tehniskajā produktā tā daudzumam jābūt mazākam par 0,0002 masas % | 2003. gada 1. oktobris | 2013. gada 30. septembris | Atļauts lietot tikai par herbicīdu Lai īstenotu VI pielikuma vienotos principus, ņem vērā pārskata ziņojuma secinājumus par mezotrionu un jo īpaši tā I un II papildinājumu, ko 2003. gada 15. aprīlī pabeidza Pastāvīgā pārtikas aprites un dzīvnieku veselības komiteja |62 | Fenamidons CAS Nr. 161326-34-7 CIPAC Nr. 650 | (S)-5-metil-2-metiltio-5-fenil- 3 -fenilamino- 3,5-dihidroimidazol-4-ons | 975 g/kg | 2003. gada 1. oktobris | 2013. gada 30. septembris | Var atļaut lietot tikai par fungicīdu. Lai īstenotu VI pielikuma vienotos principus, ņem vērā pārskata ziņojuma secinājumus par fenamidonu un jo īpaši tā I un II papildinājumu, ko 2003. gada 15. aprīlī pabeidza Pastāvīgā pārtikas aprites un dzīvnieku veselības komiteja. Šajā vispārējā novērtējumā dalībvalstīm: —īpaša uzmanība jāpievērš gruntsūdeņu aizsardzībai, ja aktīvo vielu izmanto reģionos ar uzņēmīgu augsni un/vai attiecīgiem klimatiskajiem apstākļiem,—īpaša uzmanība jāpievērš blakussugu posmkāju aizsardzībai,—īpaša uzmanība jāpievērš ūdens organismu aizsardzībai.Vajadzības gadījumā jāpiemēro riska mazināšanas pasākumi. |63 | Izoksaflutols CAS Nr. 141112-29-0 CIPAC Nr. 575 | 5-ciklopropil-4-(2-metil-sulfonil-4-trifluormetil-benzoil)isoksazols | 950 g/kg | 2003. gada 1. oktobris | 2013. gada 30. septembris | Atļauts lietot tikai par herbicīdu. Lai īstenotu VI pielikuma vienotos principus, ņem vērā pārskata ziņojuma secinājumus par izoksaflutolu un jo īpaši tā I un II papildinājumu, ko 2003. gada 15. aprīlī pabeidza Pastāvīgā pārtikas aprites un dzīvnieku veselības komiteja. Šajā kopīgajā novērtējumā dalībvalstīm: —īpaša uzmanība jāpievērš gruntsūdeņu aizsardzībai, ja aktīvo vielu izmanto reģionos ar uzņēmīgu augsni un/vai attiecīgiem klimatiskajiem apstākļiem.Vajadzības gadījumā jāpiemēro riska mazināšanas pasākumi vai uzraudzības programmas |--------------------------------------------------


title: Komisijas Direktīva (ES) 2015/2115 (2015. gada 23. novembris), ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantotu ķīmisko vielu īpašas robežvērtības attiecībā uz formamīdu (Dokuments attiecas uz EEZ)

text:
               24.11.2015

               LV

               Eiropas Savienības Oficiālais Vēstnesis

               L 306/17

         KOMISIJAS DIREKTĪVA (ES) 2015/2115
   (2015. gada 23. novembris),
   ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantotu ķīmisko vielu īpašas robežvērtības attiecībā uz formamīdu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 18. jūnija Direktīvu 2009/48/EK par rotaļlietu drošumu (1) un jo īpaši tās 46. panta 2. punktu,
   tā kā:

               (1)

               Lai nodrošinātu bērnu augsta līmeņa aizsardzību pret riskiem, ko rada ķīmisko vielu klātbūtne rotaļlietās, Direktīva 2009/48/EK paredz konkrētas prasības attiecībā uz ķīmiskajām vielām, piemēram, tām, kas saskaņā ar Eiropas Parlamenta un Padomes Regulu (EK) Nr. 1272/2008 (2) ir klasificētas kā kancerogēnas, mutagēnas vai toksiskas reproduktīvajai sistēmai, kā arī attiecībā uz alergēnām smaržvielām un konkrētiem elementiem. Turklāt ar Direktīvu 2009/48/EK Komisijai ir piešķirtas pilnvaras pieņemt īpašas robežvērtības ķīmiskām vielām, kas izmantotas rotaļlietās, kuras paredzētas bērniem vecumā līdz 36 mēnešiem, vai citās rotaļlietās, kuras domātas ievietošanai mutē, lai nodrošinātu, ka rotaļlietas, ar kurām ir cieša saskare, ir pietiekami drošas. Šādas robežvērtības pieņem, iekļaujot tās Direktīvas 2009/48/EK II pielikuma C papildinājumā.

               (2)

               Vairākām ķīmiskajām vielām pašlaik piemērojamās robežvērtības ir pārāk augstas, ņemot vērā pieejamos zinātniskos pierādījumus, vai arī šādas robežvērtības nav noteiktas. Tāpēc attiecībā uz šīm ķīmiskajām vielām būtu jāpieņem īpašas robežvērtības, ņemot vērā pārtikas produktu iepakošanas prasības un atšķirības starp rotaļlietām un materiāliem, kuri nonāk saskarē ar pārtiku.

               (3)

               Eiropas Komisija izveidoja Rotaļlietu drošuma ekspertu grupu, lai saņemtu konsultācijas ar rotaļlietu drošumu saistītu tiesību aktu priekšlikumu un politikas iniciatīvu sagatavošanas gaitā. Tās apakšgrupas “Ķīmiskās vielas” uzdevums ir sniegt šādas konsultācijas saistībā ar ķīmiskajām vielām, kas varētu tikt izmantotas rotaļlietās.

               (4)

               Formamīdu (CAS numurs 75-12-7) cita starpā izmanto plastmasas un polimēru rūpniecībā, jo īpaši par šķīdinātāju, plastifikatoru vai vielu, kas saistīta ar putu veidotāju vielu putu ražošanā (3). Vairākas dalībvalstis 2010. gadā konstatēja formamīda klātbūtni dažādās rotaļlietās, kas izgatavotas no putu materiāliem, piemēram, puzles paklājos; tas radīja bažas par bērnu veselību saistībā ar vielas ieelpošanu. Dažas dalībvalstis īstenoja reglamentējošus pasākumus vai apsvēra šādus pasākumus.

               (5)

               Apspriedēs par formamīdu apakšgrupa “Ķīmiskās vielas” pamatojās uz Francijas Pārtikas, vides un darba drošības aģentūras (Agence nationale de sécurité sanitaire de l'alimentation, de l'environnement et du travail, ANSES) atzinumu. Atzinumā bija ieteikts ierobežot formamīda emisijas gaisā no puzles paklājiem, lai tās nepārsniegtu 20 μg/m3, veicot mērījumu 28 dienas pēc jaunu paklāju izpakošanas un turēšanas gāzizlādes kamerā pirms to pārdošanas saskaņā ar testēšanas metodi (4) atbilstoši standartiem ISO 16000-6 un 16000-9 un paraugus ņemot apstākļos, kas ir piemēroti paraugu ņemšanai no ražojumiem un ražojumu partijām.

               (6)

               Apakšgrupa “Ķīmiskās vielas” aplūkoja arī šādu gadījumu: bērnistabā (telpas tilpums 30 m3) ir liels puzles paklājs (1,2 m2, 720 g) un vairākas citas putu materiālu rotaļlietas (kā rezultātā saskarē ar gaisu nonāktu līdz 1 kg no putu materiāla izgatavotu rotaļlietu). Formamīda saturs gaisā (ar gaisa apmaiņas koeficientu 0,5 h– 1) pēc 28 dienām bērnistabā būtu 20 μg/m3, ja rotaļlietās izmantotie putu materiāli saturētu aptuveni 200 mg/kg formamīda un tas tiktu pilnībā emitēts.

               (7)

               Formamīds Regulā (EK) Nr. 1272/2008 ir klasificēts kā reproduktīvajai sistēmai toksiska 1.B kategorijas viela. Saskaņā ar Direktīvas 2009/48/EK II pielikuma III daļas 4. punktu reproduktīvajai sistēmai toksiskas 1.B kategorijas vielas, piemēram, formamīds, var būt rotaļlietu sastāvā koncentrācijā, kas vienāda ar vai mazāka par attiecīgajām koncentrācijām, kuras noteiktas šo vielu saturošo maisījumu klasifikācijai, proti, 0,5 %, kas līdzvērtīgs 5 000 mg/kg (satura robežvērtība), līdz 2015. gada 1. jūnijam (neieskaitot) un 0,3 %, kas līdzvērtīgs 3 000 mg/kg (satura robežvērtība), no 2015. gada 1. jūnija. Direktīvā 2009/48/EK pašlaik nav noteikta emisijas robežvērtība attiecībā uz formamīdu.

               (8)

               Ņemot vērā iepriekš izklāstīto, apakšgrupa “Ķīmiskās vielas” savā 2013. gada 28. novembra sanāksmē ieteica Direktīvas 2009/48/EK II pielikuma C papildinājumā noteikt, ka formamīda emisijas no rotaļlietās izmantotajiem putu materiāliem nedrīkst pārsniegt 20 μg/m3, mērījumu veicot ne vairāk kā 28 dienas pēc emisijas testa sākuma. Apakšgrupa papildus 2015. gada 18. februāra sanāksmē ieteica, ka emisiju testēšana nav nepieciešama, ja formamīda saturs ir 200 mg/kg vai mazāk (sliekšņvērtība, kas iegūta vissliktākā gadījuma ekspozīcijas scenārijā).

               (9)

               Nav informācijas, ka formamīds tiktu izmantots materiālos, kas nonāk saskarē ar pārtiku.

               (10)

               Šajā direktīvā paredzētie pasākumi ir saskaņā ar atzinumu, ko sniegusi Komiteja, kura izveidota ar Direktīvas 2009/48/EK 47. pantu,

         IR PIEŅĒMUSI ŠO DIREKTĪVU.
   1. pants
   Direktīvas 2009/48/EK II pielikuma C papildinājumā pievieno šādu ierakstu:

                  Viela

                     CAS Nr.

                  Robežvērtība

                  “Formamīds

                  75-12-7

                  20 μg/m3 (emisijas robežvērtība) ne vairāk kā 28 dienas pēc tādu rotaļlietās izmantoto putu materiālu emisijas testa sākšanas, kuru sastāvā ir vairāk nekā 200 mg/kg formamīda (satura sliekšņvērtība)”

   2. pants
   1.   Dalībvalstis vēlākais līdz 2017. gada 24. maijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus.
   Tās piemēro minētos noteikumus no 2017. gada 24. maija.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2015. gada 23. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 170, 30.6.2009., 1. lpp.

      (2)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).

      (3)  French Agency for Food, Environmental and Occupational Health & Safety (ANSES), Opinion on the uses of formamide in consumer goods and health risks related to formamide in children's foam puzzle mats, ANSES atzinums, pieprasījums Nr. 2010-SA-0302, 2011. gada 4. jūlijs, 4. lpp.

      (4)  Emisijas testa protokols: relatīvais mitrums 50 %, temperatūra 23 °C, gaisa apmaiņas intensitāte 0,5 tilpumā.h– 1, normāla tilpuma (30 m3) telpa un emitējošs paklājs ar virsmas laukumu 1,2 m2.


title: Komisijas Direktīva 2010/55/ES ( 2010. gada 20. augusts ), ar ko groza Padomes Direktīvas 91/414/EEK I pielikumu, lai atkārtoti iekļautu darbīgo vielu azoksistrobīnu  Dokuments attiecas uz EEZ

text:
               21.8.2010

               LV

               Eiropas Savienības Oficiālais Vēstnesis

               L 220/67

         KOMISIJAS DIREKTĪVA 2010/55/ES
   (2010. gada 20. augusts),
   ar ko groza Padomes Direktīvas 91/414/EEK I pielikumu, lai atkārtoti iekļautu darbīgo vielu azoksistrobīnu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punktu,
   tā kā:

               (1)

               Termiņš azoksistrobīna iekļaušanai Direktīvas 91/414/EEK I pielikumā beidzas 2011. gada 31. decembrī. Saskaņā ar 4. pantu Komisijas 2007. gada 27. jūnija Regulā (EK) Nr. 737/2007, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj darbīgo vielu pirmo grupu, un izveido šo vielu sarakstu (2), minētajā pantā paredzētajā termiņā tika iesniegts pieteikums par darbīgās vielas azoksistrobīna atkārtotu iekļaušanu Direktīvas 91/414/EEK I pielikumā.

               (2)

               Ar Komisijas 2008. gada 28. jūlija Lēmumu 2008/656/EK par pieteikumu atbilstību saistībā ar darbīgo vielu azimsulfurona, azoksistrobīna, fluroksipīra, imazalila, krezoksimmetila, proheksadionkalcija un spiroksamīna atkārtotu iekļaušanu Padomes Direktīvas 91/414/EEK I pielikumā un par attiecīgo iesniedzēju saraksta izveidošanu (3) minētais pieteikums tika atzīts par atbilstīgu.

               (3)

               Pieteikuma iesniedzējs Regulas (EK) Nr. 737/2007 6. pantā noteiktajā termiņā iesniedza Regulas (EK) Nr. 737/2007 6. pantā prasītos datus, kā arī skaidrojumu par katra jaunā iesniegtā pētījuma nozīmi.

               (4)

               Ziņotāja dalībvalsts, apspriežoties ar otru ziņotāju dalībvalsti, sagatavoja novērtējuma ziņojumu, ko 2009. gada 10. jūnijā iesniedza Komisijai un Eiropas Pārtikas nekaitīguma iestādei (turpmāk “iestāde”). Minētajā ziņojumā līdz ar attiecīgās vielas novērtējumu ir iekļauts to pētījumu saraksts, kurus ziņotāja dalībvalsts izmantoja vielas novērtēšanai.

               (5)

               Iestāde novērtējuma ziņojumu darīja zināmu pieteikuma iesniedzējam un visām dalībvalstīm un saņemtās piezīmes nosūtīja Komisijai. Iestāde novērtējuma ziņojumu arī publiskoja.

               (6)

               Iestādes un dalībvalstu speciālisti pēc Komisijas pieprasījuma izskatīja novērtējuma ziņojumu, un iestāde 2010. gada 6. aprīlī iesniedza Komisijai secinājumu par speciālistu veikto azoksistrobīna riska novērtējuma pārskatīšanu (4). Dalībvalstis un Komisija izskatīja novērtējuma ziņojumu un iestādes secinājumu Pārtikas aprites un dzīvnieku veselības pastāvīgajā komitejā, un 2010. gada 9. jūlijā tas tika pabeigts kā Komisijas pārskata ziņojums par azoksistrobīnu.

               (7)

               Dažādās veiktajās pārbaudēs ir atklājies, ka azoksistrobīnu saturošus augu aizsardzības līdzekļus var uzskatīt par tādiem, kas kopumā atbilst Direktīvas 91/414/EEK 5. panta 1. punkta a) un b) apakšpunkta prasībām, jo īpaši attiecībā uz lietošanas veidiem, kas tika pārbaudīti un sīki izklāstīti Komisijas pārskata ziņojumā. Tāpēc azoksistrobīns ir atkārtoti jāiekļauj Direktīvas 91/414/EEK I pielikumā, lai nodrošinātu, ka arī turpmāk ir atļauts izmantots šo darbīgo vielu saturošos augu aizsardzības līdzekļus, ja tie atbilst minētās direktīvas prasībām.

               (8)

               Turklāt pārskatīšanā konstatēts, ka attiecībā uz darbīgo vielu azoksistrobīnu, par kuru ziņoja galvenais datu iesniedzējs, ražošanas procesā radušos piemaisījumu toluolu uzskata par toksisku, tāpēc tehniskajā materiālā tas nedrīkst pārsniegt maksimāli pieļaujamo daudzumu 2 g/kg.

               (9)

               No jaunajiem iesniegtajiem datiem izriet, ka azoksistrobīns var apdraudēt ūdens organismus. Tāpēc, neskarot secinājumu par azoksistrobīna atkārtotu iekļaušanu, jāiegūst sīkāka informāciju par šiem konkrētajiem aspektiem. Direktīvas 91/414/EEK 6. panta 1. punktā noteikts, ka vielu var iekļaut I pielikumā, paredzot zināmus nosacījumus. Tādēļ ir lietderīgi paredzēt, lai pieteikuma iesniedzējs iesniegtu sīkāku informāciju, kas apstiprinātu riska novērtējuma rezultātus, pamatojoties uz jaunākajām zinātnes atziņām par gruntsūdeņu piesārņojuma risku ar dažiem maznozīmīgiem augsnes pārveides produktiem un par ūdens organismu apdraudējumu.

               (10)

               Pirms darbīgā viela tiek atkārtoti iekļauta Direktīvas 91/414/EEK I pielikumā, ir jāparedz atbilstošs periods, lai dalībvalstis un ieinteresētās personas varētu sagatavoties jaunajām prasībām, kuras jāievēro vielas atkārtotas iekļaušanas dēļ.

               (11)

               Neskarot Direktīvā 91/414/EEK noteiktos pienākumus, kas izriet no darbīgās vielas atkārtotas iekļaušanas minētās direktīvas I pielikumā, pēc vielas atkārtotas iekļaušanas jāatvēl dalībvalstīm sešu mēnešu periods azoksistrobīnu saturošo augu aizsardzības līdzekļu atļauju pārskatīšanai, lai pārliecinātos, ka arvien tiek ievērotas Direktīvā 91/414/EEK, jo īpaši tās 13. pantā, izklāstītās prasības un minētās direktīvas I pielikuma attiecīgie nosacījumi. Dalībvalstīm vajadzības gadījumā ar grozījumiem attiecīgi jāatjauno atļaujas vai jānoraida atļauju atjaunošana. Atkāpjoties no iepriekš minētā termiņa, jāparedz ilgāks laikposms, lai saskaņā ar Direktīvā 91/414/EEK izklāstītajiem vienotajiem principiem iesniegtu un novērtētu atjauninātu visu III pielikuma dokumentāciju par katra augu aizsardzības līdzekļa katru paredzēto izmantojuma veidu.

               (12)

               Tāpēc attiecīgi jāgroza Direktīva 91/414/EEK.

               (13)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza saskaņā ar šīs direktīvas pielikumu.
   2. pants
   Dalībvalstis vēlākais līdz 2012. gada 31. janvārim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Tās tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Tās piemēro minētos noteikumus no 2012. gada 1. februāra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   3. pants
   1.   Vajadzības gadījumā dalībvalstis saskaņā ar Direktīvu 91/414/EEK līdz 2012. gada 31. janvārim groza vai atsauc pašreizējās atļaujas augu aizsardzības līdzekļiem, kas satur darbīgo vielu azoksistrobīnu.
   Tās līdz minētajai dienai īpaši pārliecinās, ka ir izpildīti minētās direktīvas I pielikuma nosacījumi attiecībā uz azoksistrobīnu, izņemot nosacījumus, kas norādīti attiecīgās darbīgās vielas ieraksta B daļā, un ka atļaujas turētājam ir dokumentācija vai piekļuve dokumentācijai atbilstīgi minētās direktīvas II pielikuma prasībām saskaņā ar tās 13. panta nosacījumiem.
   2.   Atkāpjoties no šā panta 1. punkta, katru atļauto augu aizsardzības līdzekli, kas satur azoksistrobīnu kā vienīgo vai vienu no vairākām darbīgajām vielām, kuras visas vēlākais līdz 2011. gada 31. jūlijam ir iekļautas Direktīvas 91/414/EEK I pielikumā, dalībvalstis vajadzības gadījumā atkārtoti novērtē līdzekļus, ņemot vērā jaunāko zinātnisko un tehnisko informāciju un saskaņā ar Direktīvas 91/414/EEK VI pielikumā paredzētajiem vienotajiem principiem, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā minētās direktīvas I pielikuma azoksistrobīna ieraksta B daļu. Pamatojoties uz minēto novērtējumu, tās nosaka, vai līdzeklis joprojām atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem. Pēc tam, kad noteikšana pabeigta, dalībvalstis vajadzības gadījumā līdz 2015. gada 31. jūlijam groza vai atsauc atļauju.
   3.   Atkāpjoties no šā panta 1. un 2. punkta, attiecībā uz katru atļauto augu aizsardzības līdzekli, kas satur azoksistrobīnu kā vienu no vairākām darbīgajām vielām, kuras visas vēlākais līdz 2011. gada 31. jūlijam ir iekļautas Direktīvas 91/414/EEK I pielikumā un vismaz viena no kurām iekļauta Direktīvas 91/414/EEK I pielikumā laikposmā no 2009. gada 1. janvāra līdz 2011. gada 31. jūlijam, dalībvalstis atkārtoti novērtē līdzekli saskaņā ar Direktīvas 91/414/EEK VI pielikumā paredzētajiem vienotajiem principiem, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā minētās direktīvas I pielikuma azoksistrobīna ieraksta B daļu. Pamatojoties uz minēto vērtējumu, dalībvalstis nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem.
   Pēc tam, kad noteikšana ir pabeigta, dalībvalstis vajadzības gadījumā groza vai atsauc atļauju līdz 2015. gada 31. jūlijam vai līdz datumam, kas šādai grozīšanai vai atsaukšanai noteikts attiecīgajā direktīvā vai direktīvās, ar kurām attiecīgā viela vai vielas ir iekļautas Direktīvas 91/414/EEK I pielikumā, izvēloties vēlāko no šiem datumiem.
   4. pants
   Šī direktīva stājas spēkā 2011. gada 1. augustā.
   5. pants
   Šī direktīva ir adresēta dalībvalstīm.

      Briselē, 2010. gada 20. augustā

            Komisijas vārdā –

            priekšsēdētājs

         José Manuel BARROSO

      (1)  OV L 230, 19.8.1991., 1. lpp.

      (2)  OV L 169, 29.6.2007., 10. lpp.

      (3)  OV L 214, 9.8.2008., 70. lpp.

      (4)  Eiropas Pārtikas nekaitīguma iestāde. “Conclusion on the peer review of the pesticide risk assessment of the active substance azoxystrobin on request from the European Commission”, EFSA Journal 2010; 8(4):1542.

      PIELIKUMS
      Direktīvas 91/414/EEK I pielikuma 2. rindu aizstāj ar šādu rindu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Stāšanās spēkā

                     Iekļaušana ir spēkā līdz

                     Īpaši noteikumi

                     “2

                     Azoksistrobīns

                        CAS Nr. 131860-33-8

                        CIPAC Nr. 571

                     Metil-(E)-2-{2[6-(2-ciānfenoksi)pirimidīn-4-iloksi] fenil}-3-metoksiakrilāts

                     ≥930 g/kg
                     Toluola daudzums nepārsniedz 2 g/kg
                     Z-izomēra daudzums nepārsniedz 25 g/kg

                     2011. gada 1. augusts

                     2021. gada 31. jūlijam

                     A   DAĻA
                     Var atļaut lietot tikai kā fungicīdu.
                     B   DAĻA
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas 2010. gada 9. jūlijā pabeigtā pārskata ziņojuma secinājumus par azoksistrobīnu, un jo īpaši tā I un II papildinājumu.
                     Šajā vispārējā novērtējumā dalībvalstīm īpaša uzmanība jāpievērš:

                                 —

                                 tam, ka rūpnieciski ražotā tehniskā materiāla specifikācija jāapstiprina un jāpamato ar atbilstošiem analīžu datiem. Dokumentācijā par toksiskumu izmantotais testa materiāls jāpārbauda un jāsalīdzina ar šo tehniskā materiāla specifikāciju,

                                 —

                                 iespējamam gruntsūdeņu piesārņojumam, ja darbīgo vielu lieto apgabalos, kuros ir piesārņojumjutīgi augsnes un/vai klimatiskie apstākļi,

                                 —

                                 ūdens organismu aizsardzībai.

                           Dalībvalstīm jānodrošina, ka atļaujas piešķiršanas nosacījumos vajadzības gadījumā tiek iekļauti riska mazināšanas pasākumi, piemēram, buferzonas.
                     Attiecīgās dalībvalstis pieprasa iesniegt sīkākus pētījumus, lai pabeigtu riska novērtējumu attiecībā uz gruntsūdeņiem un ūdens organismiem. Tās nodrošina, ka pieteikuma iesniedzēji līdz 2012. gada 31. oktobrim iesniedz šādus pētījumus Komisijai.”

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.


title: Komisijas Direktīva 2006/45/EK ( 2006. gada 16. maijs ), ar kuru groza Padomes Direktīvu 91/414/EEK attiecībā uz aktīvās vielas  propoksikarbazons  specifikāciju   (Dokuments attiecas uz EEZ)

text:
               18.5.2006

               LV

               Eiropas Savienības Oficiālais Vēstnesis

               L 130/27

      KOMISIJAS DIREKTĪVA 2006/45/EK
   (2006. gada 16. maijs),
   ar kuru groza Padomes Direktīvu 91/414/EEK attiecībā uz aktīvās vielas “propoksikarbazons” specifikāciju
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1), un jo īpaši tās 6. panta 1. punkta otrās daļas otro ievilkumu,
   tā kā:

               (1)

               Ar Komisijas Direktīvu 2003/119/EK (2) propoksikarbazons tika iekļauts Direktīvas 91/414/EEK I pielikumā kā aktīvā viela.

               (2)

               Pieprasot propoksikarbazona iekļaušanu, tās ražotājs Bayer CropScience iesniedza vielas specifikāciju, pamatojoties uz neliela apjoma ražošanu. Liela apjoma ražošanai, kas ir uzņēmuma pašreizējos plānos, ir jāgroza minētā specifikācija attiecībā uz tīrības pakāpi. Tas ir iesniedzis datus, lai pierādītu, ka grozītā specifikācija atbilst prasībām par vielas iekļaušanu.

               (3)

               Vācija novērtēja uzņēmuma iesniegto informāciju un datus. Tā 2005. gada jūlijā informēja Komisiju, ka, viņasprāt, grozītā specifikācija nerada papildu risku, kas jau tiek ņemts vērā, iekļaujot propoksikarbazonu Direktīvas 91/414/EEK I pielikumā un Komisijas pārskata ziņojumā par šo vielu.

               (4)

               Tādēļ propoksikarbazona specifikācijas grozījumi ir pamatoti.

               (5)

               Tādēļ ir lietderīgi attiecīgi grozīt Direktīvu 91/414/EEK.

               (6)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza, kā noteikts šīs direktīvas pielikumā.
   2. pants
   Dalībvalstis vēlākais līdz 2006. gada 18. septembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Tās piemēro šos noteikumus no 2006. gada 19. septembra.
   Kad dalībvalstis pieņem minētos noteikumus, tajos ietver atsauci uz šo direktīvu, vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2006. gada 16. maijā

            Komisijas vārdā —

            Komisijas loceklis

         Markos KYPRIANOU

      (1)  OV L 230, 19.8.1991., 1. lpp. Direktīvā jaunākie grozījumi izdarīti ar Komisijas Direktīvu 2006/39/EK (OV L 104, 13.4.2006., 30. lpp.).

      (2)  OV L 325, 12.12.2003., 41. lpp.

      PIELIKUMS
      Direktīvas 91/414/EEK I pielikuma 77. punktu aizstāj ar šādu:

                     “77

                     Propoksikarbazons
                     CAS Nr. 145026-81-9
                     CIPAC Nr. 655

                     2-(4,5-dihidro-4-metil-5-okso-3-propoksi-1H-1,2,4-triazol-1-il) karboksamidosulfanilbenzoskābes metilesteris

                     ≥ 950 g/kg (izteikts propoksikarbazon-nātrija veidā)

                     2004. gada 1. aprīlis

                     2014. gada 31. marts

                     Var atļaut lietot vienīgi kā herbicīdu.
                     Lai īstenotu VI pielikumā paredzētos vienotos principus, ņem vērā pārskata ziņojuma secinājumus par propoksikarbazonu un jo īpaši tā I un II pielikumu, ko 2003. gada 3. oktobrī pabeidza Pārtikas aprites un dzīvnieku veselības pastāvīgā komiteja. Šajā kopējā novērtējumā dalībvalstīm:

                                 —

                                 jāpievērš īpaša uzmanība iespējamam gruntsūdens piesārņojumam, ko var izraisīt propoksikarbazons un tā metabolīti, ja aktīvo vielu lieto apgabalos ar nelabvēlīgiem augsnes un/vai klimatiskajiem apstākļiem;

                                 —

                                 jāpievērš īpaša uzmanība ūdens ekosistēmu, jo īpaši ūdensaugu, aizsardzībai.

                           Vajadzības gadījumā jāpiemēro riska mazināšanas pasākumi.”


title: Komisijas direktīva (1975. gada 25. jūlijs), ar kuru ierobežo pļavas skarenes (Poa pratensis L.) sēklu tirdzniecību, ja šīs sēklas nav oficiāli sertificētas pamatsēklas vai sertificētas sēklas

text:
Svarīgs juridisks paziņojums

|

31975L0502

Oficiālais Vēstnesis L 228 , 29/08/1975 Lpp. 0026 - 0026 Speciālizdevums somu valodā: Nodaļa 3 Sējums 6 Lpp. 0151  Speciālizdevums grieķu valodā Nodaļa 03 Sējums 13 Lpp. 0134  Speciālizdevums zviedru valodā: Nodaļa 3 Sējums 6 Lpp. 0151

		Komisijas direktīva(1975. gada 25. jūlijs),ar kuru ierobežo pļavas skarenes (Poa pratensis L.) sēklu tirdzniecību, ja šīs sēklas nav oficiāli sertificētas "pamatsēklas" vai "sertificētas sēklas"(75/502/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1966. gada 14. jūnija Direktīvu par lopbarības augu sēklu tirdzniecību [1], kurā jaunākie grozījumi izdarīti ar Padomes 1973. gada 11. decembra Direktīvu [2], jo īpaši tās 3. panta 3. punktu,tā kā ar iepriekšminēto direktīvu ir atļauta pļavas skarenes (Poa pratensis L.) bāzes sēklu, sertificētu sēklu un komerciālo sēklu laišana tirgū;tā kā ar minētās direktīvas 3. panta 3. punktu Komisija ir pilnvarota aizliegt lopbarības augu sēklu tirdzniecību, ja tās nav oficiāli sertificētas "bāzes sēklas" vai "sertificētas sēklas";tā kā dalībvalstīs pašlaik ražo pietiekošu daudzumu bāzes sēklu un sertificētu sēklu, lai apmierinātu Kopienas pieprasījumu pēc pļavas skarenes sēklām;tā kā līdz ar to ir lietderīgi pārtraukt tirdzniecību ar pļavas skarenes sēklām pēc tam, kad ir izlietoti krājumi, kas radušies pašreizējo ražošanas nosacījumu dēļ;tā kā šajā direktīvā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu,IR PIEŅĒMUSI ŠO DIREKTĪVU.1. pantsDalībvalstis paredz, ka no 1976. gada 1. jūlija ir aizliegta tirdzniecība ar pļavas skarenes (Poa pratensis L.) sēklām, ja tās nav oficiāli sertificētas "bāzes sēklas" vai "sertificētas sēklas".2. pantsDalībvalstīs vēlākais līdz 1976. gada 1. jūlijam stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Par to tās nekavējoties informē Komisiju.3. pantsŠī direktīva ir adresēta dalībvalstīm.Briselē, 1975. gada 25. jūlijāKomisijas vārdā —Komisijas loceklisP. J. Lardinois[1] OV 125, 11.7.1966., 2298./66. lpp.[2] OV L 356, 27.12.1973., 79. lpp.--------------------------------------------------


title: Council Directive 92/36/EEC of 29 April 1992 amending, with regard to African horse sickness, Directive 90/426/EEC on animal health conditions governing the movement and import from third countries of equidae

text:
Svarīgs juridisks paziņojums

|

31992L0036

Oficiālais Vēstnesis L 157 , 10/06/1992 Lpp. 0028 - 0029 Speciālizdevums somu valodā: Nodaļa 3 Sējums 42 Lpp. 0135  Speciālizdevums zviedru valodā: Nodaļa 3 Sējums 42 Lpp. 0135

		Padomes Direktīva 92/36/EEK(1992. gada 29. aprīlis),ar ko attiecībā uz Āfrikas zirgu mēri groza Direktīvu 90/426/EEK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīmEIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 43. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā Direktīvā 90/426/EEK [4] par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm; tā kā minētajā direktīvā norādītas ar Āfrikas zirgu mēri inficētās teritorijas robežas un noteikumi, kas piemērojami dalībvalstīs, kuras nav brīvas no šīs slimības;tā kā Direktīvā 92/35/EEK [5] izstrādāti kontroles noteikumi; tā kā attiecīgi jāgroza Direktīva 90/426/EEK, lai ņemtu vērā šos noteikumus,IR PIEŅĒMUSI ŠO DIREKTĪVU.1. pantsDirektīvas 90/426/EEK 5. pantu aizstāj ar šādu tekstu:"5. pants1. Dalībvalsts, kas nav brīva no Āfrikas zirgu mēra 2. panta f) punkta nozīmē, var nosūtīt zirgu dzimtas dzīvniekus no tāda sava apgabala, kuru uzskata par inficētu šā panta 2. punkta nozīmē, vienīgi ar nosacījumiem, kas izklāstīti šā panta 3. punktā.2. a) Dalībvalsts teritorijas daļu uzskata par inficētu ar Āfrikas zirgu mēri, ja- iepriekšējos divos gados klīniski, seroloģiski (nevakcinētiem dzīvniekiem) un/vai epidemioloģiski pierādījumi uzrāda Āfrikas zirgu mēra klātbūtni vai- pēdējos 12 mēnešos veikta vakcinācija pret Āfrikas zirgu mēri;b) apgabalā, ko uzskata par inficētu ar Āfrikas zirgu mēri, jābūt vismaz- aizsargzonai ar mazāko pieļaujamo rādiusu 100 km ap jebkuru infekcijas centru,- ap aizsargzonu izveidotai vismaz 50 km platai uzraudzības zonai, kurā pēdējos 12 mēnešus nav veikta nekāda vakcinācija;c) noteikumi, ar kādiem kontrolē slimības apkarošanas pasākumus attiecībā uz a) un b) apakšpunktā minētajām zonām un attiecīgām atkāpēm, precizēti Direktīvā 92/35/EEK [6];d) visi vakcinētie zirgu dzimtas dzīvnieki, kas konstatēti aizsargzonā, jāreģistrē un jāidentificē saskaņā ar Direktīvas 92/35/EEK 6. panta 1. punktu.Identifikācijas dokumentā un/vai veterinārajā sertifikātā ir skaidra norāde uz šādu vakcināciju.3. Dalībvalsts no 2. punkta b) apakšpunktā minētas teritorijas var nosūtīt vienīgi tādus zirgu dzimtas dzīvniekus, kuri atbilst šādām prasībām:a) tie jānosūta vienīgi konkrētos gada periodos, kas jānosaka saskaņā ar 25. pantā noteikto kārtību, ņemot vērā slimību pārnēsātāju kukaiņu aktivitāti;b) tiem 4. panta 1. punktā minētās pārbaudes dienā nedrīkst būt neviens klīnisks Āfrikas zirgu mēra simptoms;c) - ja tie nav vakcinēti pret Āfrikas zirgu mēri, tad tie jāpārbauda ar komplementa saistīšanas reakcijas pārbaudi attiecībā uz Āfrikas zirgu mēri, kā izklāstīts D pielikumā, tiem uzrādot negatīvu reakciju divās pārbaudēs, kas veiktas ar 21 līdz 30 dienu intervālu, otro pārbaudi veicot pēdējās 10 dienās pirms nosūtīšanas,- ja tie ir vakcinēti, tad tie nedrīkst būt vakcinēti pēdējos divos mēnešos un tiem jābūt pārbaudītiem ar D pielikumā aprakstīto saistīšanas reakcijas pārbaudi ar iepriekšminētajiem intervāliem, un tiem nedrīkst būt konstatēts antivielu skaita pieaugums. Saskaņā ar 24. pantā noteikto kārtību Komisija, atsaucoties uz Zinātniskās veterinārijas komitejas atzinumu, var atzīt citas uzraudzības metodes;d) tiem jābūt turētiem karantīnas punktā ne mazāk kā 40 pēdējās dienas pirms nosūtīšanas;e) tiem jābūt aizsargātiem no slimību pārnēsātājiem kukaiņiem karantīnas laikā un, tos pārvedot no karantīnas punkta uz nosūtīšanas vietu."2. pantsPiemērojot šo direktīvu, turpina piemērot Komisijas Lēmumu 90/552/EEK [7], 90/553/EEK [8], 91/93/EEK [9] un 92/101/EEK [10].Saskaņā ar Direktīvas 92/35/EEK 19. pantā noteikto kārtību iepriekš minētos lēmumus var grozīt nolūkā pielāgot to jomu šīs direktīvas noteikumiem vai nolūkā tos turpmāk pielāgot zinātnes un tehnoloģijas attīstībai.3. pantsDalībvalstīs stājas spēkā tiesību akti, kas vajadzīgi, lai vēlākais 1992. gada 31. decembrī izpildītu šīs direktīvas prasības. Par to dalībvalstis tūlīt informē Komisiju.Kad dalībvalstis paredz šos pasākumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka šādas atsauces izdarīšanas metodes.4. pantsŠī direktīva ir adresēta dalībvalstīm.Luksemburgā, 1992. gada 29. aprīlīPadomes vārdā —priekšsēdētājsArlindo Marques Cunha[1] OV C 312, 3.12.1991., 17. lpp.[2] Atzinums sniegts 1992. gada 10. aprīlī (Oficiālajā Vēstnesī vēl nav publicēts).[3] Atzinums sniegts 1992. gada 22. aprīlī (Oficiālajā Vēstnesī vēl nav publicēts).[4] OV L 224, 18.8.1990., 42. lpp.[5] OV L 157, 10.6.1992., 19. lpp.[6] OV L 157, 10.6.1992., 19. lpp.[7] Komisijas 1990. gada 9. novembra Lēmums 90/552/EEK, kurā noteiktas ar Āfrikas zirgu mēri inficētas teritorijas robežas (OV L 313, 13.11.1990., 38. lpp.). Lēmums grozīts ar Lēmumu 91/645/EEK (OV L 349, 18.12.1991., 43. lpp.).[8] Komisijas 1990. gada 9. novembra Lēmums 90/553/EEK, kurā izstrādāta identifikācijas zīme zirgu dzimtas dzīvniekiem, kas vakcinēti pret Āfrikas zirgu mēri (OV L 313, 13.11.1990., 40. lpp.).[9] Komisijas 1991. gada 11. februāra Lēmums 91/93/EEK, kurā noteikts gada periods, kura laikā no Portugāles var nosūtīt noteiktus zirgu dzimtas dzīvniekus no teritorijas daļas, ko uzskata par inficētu ar Āfrikas zirgu mēri (OV L 50, 23.2.1991., 27. lpp.).[10] Komisijas 1992. gada 28. janvāra Lēmums 92/101/EEK, kurā noteikts gada periods, kura laikā no Spānijas var nosūtīt noteiktus zirgu dzimtas dzīvniekus no teritorijas daļas, ko uzskata par inficētu ar Āfrikas zirgu mēri (OV L 39, 15.2.1992., 46. lpp.).--------------------------------------------------